Mots-clés
amazigh, Azergui, Baddou, Badou, berbère, Bougafer, Maroc, Oubasslam, ouskounti, résistance amazighe, roman amazigh, Saghru, Sekku, Tinejdad, Tinghir, Zaid ouhmad, Zayd Ouhmad, Zayd U-Hmad
(Pages : 17 à 21)
Tigira n mars 1933
Inna-i Sekku Azelmaḍ, imi-nnes izwa. Udem iwraY amm tawda. Irwas win umettin:
– Seksew!
BeddiY Yef tfednin, greY allen Yer aneqqer d-tekka tallest. Ageḍrur izdey igenna d wakal. Issentel udem azegzaw n tafuyt. IzeggwaY. Ila aḍu n tmettant d tfekkiwin ircan isḍiḍiyen. UkiY d udrar ar ittergigi ddaw yidasilen-inu d wul-nnes ar ittwaY amm win uYilas ittutersen. AnniY iwaYezniwen ar ttazzlan amm yinfalen. Igḍaḍ ar kkaten s wafriwen ur ssinen mani Yer ttraran udem. Temḍerway g udrar.
NniY-as:
– Matta yixxan-a?
– TamurYi! Ikabaren n tmurYi taberrkant. Aḍar iṭfar aḍar. Afriw ikkat afriw. Adida da issiwid. Axbac iYwma s yidammen. Ifassen da ten-suddumen. Iqqucan cwan amm yimegwran. Gezmen tasa n yimezdaY. Sell i wakal-nneY da ittwaY ddaw titiwat n wuzzal. Timura Yef tekka tenber-asent udem. TenYa irban, tisednan d yiregzen. TesYwas urtan trar medden d isemxan. TamurYi n wuzzal. Tar ul. Tar tasa. S ugari, tra ad aneY-tenbeḍ. Ad aneY-tneY. Tekref-aY ifassen, allaYen d wulawen …
Ur yad da ttiselliY i wawal-nnes. Ammi Yifi yaggug. GriY aYuyyi allig ṭṭaqqsen yiẓuran n ugerḍ-inu. Irar-i-d udrar tiqqlit. Irgag amm nek. Ul n udrar ilqaq amm win yimezdaY-nnes. Gnunnin yiselliwen. Adida-nnsen irwas win tegniw. Ar ten-seksiweY allig nn-aYen asif iYwban. Ftuttsen gen iberyan. Ammi nYan iman-nnsen. Skecmen tawda g wul-inu. Ur ssineY maY allig ggwdeY ad frurin yimezdaY amm yiselliwen.
SmaneY ulli kessaY. AnnayeY-tent duyent. Ar ttergigint ammi ẓrant uccen. Ṭṭukkint. Isdi-tent uYuyyi-nu immYen g wasif n tawda. ZdiY tarula Yer iYrem n Tana ad nn-sselkmeY aneYmis.
Inna-i-d, imeṭṭi g yiles, tirrget g wul:
– Aḍar aerab … Arkes aṛumi ! NniY-ak … Aerab d Uṛumi!
Ur ukizeY awal-nnes. Nek Yas arba ameẓẓan ayed giY. Γas ameksa. Ur ssineY mayed msen Waeraben ula Iṛumiyen. ZdiY tarula, idasilen-inu ar ttemneqqaren Yef wakal n udrar amm yiḍarren n tmurYi.
Inna-i-d diY:
– WilliY nin-d iysan d yileYwman. Wi yuwi-ten-d wuzzal. Maka amm wi amm williY ! … Amm williY!
NniY-as-d, imi-inu itkar s wakal d-ssnekrent wulli:
– Illa umuttel!
Inna-i:
-Illa yimenYi ayed izwaren!
NniY-as:
– ImenYi?
Teg akw tudert-nneY Yas imenYan!
Neṛmi asgunfu!
Iga ammi ur i-isella, inna-d:
– Assnaṭ, Aerab. Assa, Aṛumi. S ugari d tkendawt ad degneY baḍen. Yitsen kerfen-aY ilsawen, ifassen d yiḍarren s udlis-nnsen. Wiyeḍ, ran ad asen-nessudum ifassen d tzukin. Nella ger yigenna d wakal. Nettyarna.
– Mek nettyarna ur ta nennaY, i max ad tazned medden Yer imenYi? Key trid uxla imezdaY ad ttunYan tidired key.
– XseY ad aneY-ibḍu wasif n yidammen nekwni d Yiṛumiyen akken ad ur sar ten-neṭfur!
Isawel-d ka agensu-nu. Awal-nnes iYwba. Inna:
– Asif n yidammen? Hat ibḍa-aY yad d yinselmen. Han amata g yimezdaY isul ittukraf s yikerkas-nnsen. Ččan seg yimkuraren-nnsen iqburen d yimaynuten. ZedYen-asen ifadden amm waṭṭan. Ssgerden-asen inelliten. Ur zmiren ad griwlen, ad swinegmen, ad bedden, ad mmectegen ula sawlen!
ZdiY tarula Yer iYrem. Isawel-d yan umeksa, inna-i:
– Mani Yer tezdid tarula?
NniY-as:
– TamurYi! Ikabaren n tmurYi! Kkan-d mayed igan aqqa. Γer iYerman-nneY, zdin-d tawada.
Iduy. Iddem ar ireggwel. Ur issin matta tunant t-iwtan.
AneYmis yaY akw idurar d yiYerman n Ayt Yafelman. Irẓa uzbu n Ayt Eeṭṭa g SaYru deffer n sin yiyyar n yimenYi. Ugar n kumraw (40) n yisufag d tamraw n yigiman (80 000) n yiserdasen ayed d-tessenker Fransa mgal n sin n yigiman d tẓat n timmaḍ (2 900) n yinezbayen ilan Yur kraṭ n timmaḍ (300) n yimrigen. Rwin-ten.
Ggzen-d Ayt Eeṭṭa seg udrar g kkan ssenfin. Knan. Dat Yiṛumiyen, sersen ifadden d yiyerriten Yef wakal ammi da ttẓallan. Γerden mayed lan Yef tmurt-nnsen sswan s yidammen. Aṛumi ibedda. Tiyenzar-nnes g yigenna.
Aṭas n yimezdaY ayed ittunYan. Agari ičča medden. Isfeḍ amata degsen Yef wudem n wakal. TimYarin d yirgazen zban allig rẓan. Ur knin. Ayt Eeṭṭa ur ğǧin knin i awed yan.
Inna diY:
– TeYli tawda imezdaY. Smattren ifeckan-nnsen, asin irden, timẓin, asengar d akw mayed lan. Zdin tawada s uzir Yer idurar n Baddu d Ḥemdun. Uwin tiYeṭṭen, ulli, ifunasen, iserdan. Zrin iYerman-nnsen alin adrar ad rulen i Uṛumi. Tisednan d yicirran ffren g yifran. Iregzen smattren imrigen. Ggullan ttnaYen mgal n yiserdasen n Fransa ar tigira.
Inna-i ammi yannay tawda i-ikerfen anelli:
– Ul-nnek ilqaqen assa amm win unuguḍ, asekka ad idus. Ad yimYur. Ad idwel amm win uYilas … Ngum tin Bugafer, timiḍiwin d tmiḍiwin n YimaziYen d TmaziYin ayed ittunYan g yidurar n Waṭlas lumar g tin Tzegzawt. Tahamajiyt n Yiṛumiyen ur tli tilisa allig Yalen medden is ur lin ulawen. Awed yat tewsit isarsen ifadden Yef wakal min imenYi. Awed yan degsen iknan i Uṛumi. Zban allig rẓan.
Tudert n yimezdaY tekkefrurey. Ur teswi awed iYef n tissegnit. G yitsen yiYerman n udrar, da settin Yiṛumiyen iregzen, timYarin d yirban, awin-ten. Awed yan issnen Yer mani. Da zeddin yimezdaY tawada ard ḍren s laẓ, fad d uṛmay. Awed yan d-ittuYulen. Wenna idusen, izbu, nYen-t[1].
Sseknan medden iYfawen. Ttyarnan. Ddren g timmuzdert.
FestiY. Allen-inu mmYent s yimeṭṭawen. Ulli-nu iduyen ttint-i. Ur ukizent. AnnayeY tawda g wallen-nnsent ilan ini n yilmuten n Waṭlas.
UsiY amrig-inu Yef yiYir. ZdiY tawada awed nek Yer adrar n Baddu. Ul-inu innuYjef. IYufa. Ira ad ibbaqqi zund agari.
Inna-i:
– Key tsuled tmeẓẓiyd Yef yimenYan d ugari. Qqim idi g yiYrem. Nek ad sskareY agari. Key ad t-inn-tessiwiḍed i yinezbayen.
– Waxxa!
[1] Aya issker-t ujiniral Manjan (Mangin) mi ttinin “Agezzar n 14-18” g Waṭlas Anammas. Kigan n yimezdaY ayed inYa s yimki. Ittyassen s thamajiyt-nnes.
fra_Latn kab_Latn fra_Latn taq_Latn kab_Latn tpi_Latn kab_Latn kab_Latn hau_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn taq_Latn taq_Latn kab_Latn kab_Latn nya_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn lij_Latn kab_Latn kab_Latn kab_Latn kab_Latn kab_Latn taq_Latn kab_Latn mlt_Latn kab_Latn